
Mjesto predgovora. 

Poganski su umjetnici radili 
sve izvana, a mi, mi radimo sve 
iznutra kao pčelice. 

Paul Claudel. 


Fra Bone Zec, franjevac — trećoredac 
s otoka grka : On je — kod nas u Istri — 
jedini zastupnik kršćanske Chateaubrian- 
dove lirike, čiste i serafinske, koju u Nje¬ 
mačkoj zastupa pjesnik Eichert. Čistoća, 
svetost, krotkost i serafinska naivnost sve¬ 
toga Franje asiskoga, autora ,,Fioretti-ja“ 
izbija iz njih. Mislim, da se i fra Bone 
Zec kano veliki slikar Fiesole ispovijeda 
prije nego hoće da radi i pjeva pjesme. 
Te pjesme mogu se nositi u školu i u 
crkvu, da ih djeca i žene kano molitvenik 
upotrebljuju- Fra Bone Zec je kod nas 
dosta nepoznat i još ne dovoljno ocijenjen. 
On je uz Ka ta lin i ča-dere to va najača pje¬ 
snička natura u Istri, naš mali Puvis de 
Chavannes u poeziji. („Obzor“. 1919 Br. 
LX. Podlistak: „Jugoslavenska književ¬ 
nost u Istri 1 .) 


D.r Mate Dvorničić. 


VI. 


II. 

„Euharistijsko Sunce 11 . „Umini ispred 
nas, rujni oblače, umini za jedan časak 
ispred nas, da vidimo potencirani život, što 
se iza tebe krije . . .“ — Oblak se ra- 
splinuo, a on gleda pun udivljenja Bož¬ 
jega Jaganca i pun strahopočitanja pada 
na koljena i tepa mu poput nevinog dje¬ 
teta svoja čuvstva i želje . 

Euharistijsko je sunce osnovni kamen, 
na kom počivaju iskre srca Bonina, koga 
griju svojom toplinom. On nas je digao 
iz svakidašnjega života u krajeve transce- 
dentalnoga svijeta, doveo nas je pred 
vječnu Ljepotu, u društvo Kraljice neba, 
anđela i svetaca, „da se odmorimo pokraj 
sretnika, s kojima su govorili naši muče¬ 
nici u smrtnim mukama“. (,,Luč.“ VIII. 78.) 

Ova zbirka služi fra Bon i na čast. . . . 
Treba da svi, koji se kod nas osjećaju 
jakima, da nešto velikoga stvore, marljivo 
i ustrajno porade, dok od svih ne dođe 
barem jedan bngodani pisac: „koji će ot¬ 
kloniti barem najprozirniju zavjesu s lica 
vječnosti, i mi ćemo naslutiti zvukove 
vječnoga »MagnifikaE, blažit će nas miris 
Danteove rajske ruže, vratit će nam se 
sreća izgubljenog raja, raja Adama i Eve“. 
(,,Luč.“ VIII. 78. str.) 


Među ovim piscima želimo da bude i 
fra Bono Zec, te se u buduće nadamo 
mnogomu od njega, a da se s pravom 
možemo nadati, pokazuje njegov dosa¬ 
dašnji rad kao i najnovije „Euharistijsko 
Sunce 11 . („Luč. “ X. str. 97.) 

P. pl. Gvozdanović. 



Br. 1690. 


1MPRIMATUR. 

Od Biskupskog Ordinarijata S. V. 
Šibenik, 1. prosinca 1921. 

V. ŠKARPA, kapit. vikar. 

Euharistijsko Sunce. 


I bi svjetlost! Nova planu zora, 
Zemlji granu Sunce rajskih dvora ! 
Nadzemaljskom sjaje sve divotom, 
Čovjek živi nebeskim životom ! 

Ele divnih ruža i Ijerova 
Marijinih kćeri i sinova! 

S novog Sunca vedro nebo planu, 
Zemlja pjeva žuđenome danu! 

S duge noći čamila je bijedna, 

Sad je s nebom ko obitelj jedna ! 
Anđeli se ljudskoj sreći čude, 
Anđeoska hrana pita ljude ! 

Komu svane svjetlost ovog dana, 
Stalnoga mu ovdje nema stana ; 
Nego uvijek, noć kad nova pane 
Samo čeka dan da novi svane ; 

Jer Bog dušu rajskom hrani hranom, 
Pa za vječnim uvijek čezne danom! 


Janje Božje, tuj što nam se duje 
I u raju mjesto sunca sjaje! 

Po toj tajni ele rajska slava 
Već na zemlji ljude obasjava! 
Bože dobri! to nas ovdje veće 
Grije sunce naše vječne sreće ! 


□ □□□ 

Suncokret. 


Prošao sam tuda veće 
Nebrojeno puta, 

Sretao sam bajno cvieće 
Svog a diljem puta, — 

Danas mi je suncokret 
Objavio novi svijet! 

Suncokretpm zemlja sva je, 
Zemlja i svijet cio ; 
Nestvoreno Sunce sjaje, 
Svijetom kreće ti’ o: 

Sav je — evo — Božji svijet 
Stvoriteljev divan cvijet! 

Prošao sam tuda veće 
Nebrojeno puta, 

Sretao sam bajno cvijeće 
Svoga diljem puta, — 

Danas mi je suncokret 
Objavio novi svijet! 

Svjetlost s visine. 

Uzvišenu pjesmu Bogu pjeva 
Ista tmica, što Ga oku krije. 

Ali noć je. Rijetko koji bdije. 

Zemlja spava, sanke svoje snijeva. 

Rijetko koji sluša zvijezde tije, 

Taj glas Božji, te se svijetom slijeva. 
Ali eto nova svjetlost sijeva ! 

Noć još nikad tako sjala nije 1 

Kao da se sva na zemlju slila 
Odonuda, gdje se zvijezde krijese 
Ona svjetlost, pjesma ona mila ! 

II će nebo stan svoj da prenese? 
Proroštva se sve prošlosti zbila: 
Sunce Božje granu ! Na noge se ! 


pnoo 

Nova godina. 

(Obrizovanje Gospodinovo). 

Sveti Šimun slavi Boga: 

„Sad odpuštaš slugu svoga; 
„Vidjele su oči moje 
„Otkupljenje sveto Tvoje !“ 

Mutnom vođom griješnog vrela 
Trovala se zemlja cijela. ' 

Ai što Adam zgriješi prvi 
Isus pere svojom krvi. 

Kao ono s prve sreće 
Procvjetaio opet cvijeće ! 

Evo rađa srećom opet 

Ljudski život — s Kristom propet. 


□ □□□ 

Kraljevski put Križa. 

(Sveta tri Kralja), 

Budno bdijuć cijele noći 
Gledali su u visinu 
Uzdišući: Kad će doći! 

O ponoći sunce sinu! 

S tajnog svijetla sve zablista 
Rodila je Djeva Krista 1 

Čudne zvijezde titraj sjajni 
Vodio ih tajnom cilju, 

Pa su našli stanak rajni, 
Betlehemsku svetu spilju, 
Gdje ih primi Kralj kraljevž 
t njegova Majka Djeva. 

Poniznome u tom stanu 
Kraljevima dobre volje 
Nove slave danak svanu! 
Kad ta svjetlost sine bolje, 
Zasjenit će lice suncu — 
Golgotskome na vrhuncu! 


□ □□□ 

Pjesma razvalina. 

I. 

Jeruzaleme, Jeruzaleme! 

Slavni grade, i ti sveti hrame, 

Prošlost vaša kao sunce sja ! 

A1 ste sada razvaline same, 

Vaša slava u prah ode sva. 

Vaše puste razvaline sade 
Svemu svijetu glasno vele: — „Gle, 

Mi smo ovdje, neka sav svijet znade, 
Da bez Krista sjaj svoj gubi sve ! . ..“ 


□ □□□ 

II. 

Ha ruševinama palače Cezara u Rimu. 

— Pusti dvori, puste ljudske slave, 
Gdje su vaše okrunjene glave? 

— „Gdje su? —■ smrt se javi: 
„Nepovratom i to davno ode, 

Kud sve ljudske izpraznosti brode — 
U noć zaboravi . . 

— Istina je, smrti, tvoja strijela 
Ubojita već je sav svijet smela: 

Ali nova sila 

S vatikanskog brijega leti letom, 

S vatikanskog brijega vlada svijetom, 
Vječna su joj krila! 

Ma ti mogla sav svijet u prah strti, 
Ostan ti je uništio, smrti, 

Isus svojom žrtvom. 

Drvo Križa korablja je druga, 

Iz Hostije nova sjaje duga: 

Život svijetu mrtvom . . . 


□ □□□ 

Put mira. 

I. 

Pamet srcu. 

Ali, što je, 

Srce moje, 

Da na zemlji za te nema mira ; 

Te mi, bijedno, 

Hrliš žedno 

Svakim časom put drugoga vira? 

Letiš letom 
Svuda svijetom: — 

Da li misliš, kamo nam je poći? 

Ta svi vele, 

I svi žele: 

Svuda poći, al’ i doma doći ! 

Letom leti, 

K svojoj meti! 

Danju sunce, noću zvijezde sjaju: 

Nebo bajno 
Nebo sjajno — 

Put nam kaže vječnu u domaju! 


□ □□□ 





II. 

San i java. 

Letio sam u cik zore rane, 

Letio sam sjajnih put visina. 

Tražio sam duši svojoj hrane 
Uzdišući: Gdje je Bog, istina? 

Sav lećenjem prošao sam svijet, 

Još sam dalje — dalje vio let! 

Uvijek želja vodila me ista, 

Vođiia me uvijek gore ! gore ! 

K vršku, te se s vječnog Sunca blista,. 
Vječne sreće gdje se pjesme ore ! 
Uvijek isti snivao sam san, 

Snivao sam uvijek — noć i dan ! 

Sad na javi gledam, gdje Bog daje 
Svakim časom poniznome svijetu 
Ono, čim se samo kadgod raje 
Rijetki ljudi u smionom letu. 

Bog je dao ljudma Sinka Svog ! 

Zemlja s nebom pjeva: ,,S nama Bog U 

□ □□□ 

Krist kad vlada duše u dubini. 

Krist kad vlada duše u dubini, 

Sav svijet oku rajskim sjajem sijeva f 
Krist u hramu ljudske duše čini, 

Te sva zemlja rajsku pjesmu pjeva ! 

Zaman pitaš dobro dijete koje, 

Da ti priča rajske sanje svoje; 

Što li ćuti, kad se ono raji 
U kriocu zlatnoj svojoj maji. 

Gledat će te, odgovorit ne će 
Piiuć dalje s vrela svoje sreće ! 

To je slika čudesnoga vira, 

Slika vira kršćanskoga mira ! 

Rajem raji svoju djecu milu 
Zaručnice svoje Krist u krilu ! 

Blažena je, ali nezna reći. 

Što sve ćuti duša u toj sreći! 

Krist kad vlada duše u dubini, 

Sav svije! oku rajskim sjajem sijeva ; 
Krist u hramu ljudske duše čini, 

Te sva zemlja rajsku pjesmu pjeva ! 

U proljeće novo. 

1. 

Plakao sam . . . 

Plakao sam: Uvelo je cvijeće 
Prve nevinosti! . . . 

Kad mi duša s nove zasja sreće ' 
Nebeske milosti! . . , 

Nova sviće od Istoka nada, 

Nova proljet sijeva! 

Nebo zemljom novu pjesmu sklada 
Majkom nam je Djeva ! . . . 


□ DDO 

II. 

Pjesnikov cvijet 

Proljet cvjeta, zemlja svima nudi 
Cvjetnih svojih slasti i milina, 

Bajnim cvijetkom pjesnik kiteć grudi 
Letom leti vedrih put visina. 

Letom leti k vječnom Suncu hita, 

Da ga svijetlom i toplinom pita! 

Ali čim se iz te sanje prene, 

Uzdah mu se iz dna duše vine, 

Jer mu cvijetak na prsima vene. 

Tako i on — dok sve cvjeta — gine. 
Al’ će pjesnik i cvijet njegov — ubav 
Živ oživjet, jer ga grije Ljubav ! 


□ □□□ 

III. 

„Nemoj! . . . Nemoj!." 

„Nemoj ! . . . Nemoj!" umilno i ti’o 
Šapnula mi ruža, kad sam htio 
Ubrati je i odnesti sobom, 

Da joj budu moje grudi — grobom. 

Taj me šapat trgnuo iza sna, 

Misao me osvijestila jasna: 

Da u duši rajski ljiljan gojim, 

Te se kitim, Majko, cvijećem Tvojim. 

Otad sretna pjeva duša moja 
Gojeć cvijeće Tvoga perivoja, 

Gjeno pase ljiljanovo cvijeće 
Jagnje Božje, sreća moje sreće ! 

IV. 

Crna zemlja i lijer bijeli. 

Crna zemlja i lijer bijeli, 
Sunce s neba zemljom blista, 
Tajnim šaptom duši veli : 

Bog te vidi, budi čista ] 

Crna zemlja i lijer bijeli, 
Sunce s neba zemljom blista. 
Tajnim šaptom duši veli; 
Hram si Božji, budi čista ! 

Crna zemlja i lijer bijeli, 
Sunce s neba zemljom blista, 
Tajnim šaptom duši veli: 
Kćeri Božja, budi čista! 

Crna zemlja i lijer bijeli, 
Sunce s neba zemljom bliste : 
1 raj pjeva i svijet cijeli: 
Majko Božja, sva si čista ! 


□ □□D 


□ □□□ 

V. 

Rajsko cvijeće, 

Tko je ono u početku, 

Tko je dao život cvijetku? 
Sveopći je nered bio, 

Duh se Božji nad njim vio : 
Titrat’ stala svjetlost svijetom, 
Cvjetat stala zemlja cvijetom ! 

S iste moći istog Duha, 

Evo zemlji novog ruha : 

Novih hvoja i cvjetova 
Perivoja Isusova ; 

I cedara i cimpresa, 

Te se dižu put nebesa ! 

Cvijeće cvjeta u najbolje, 

Ali na mig Božje volje 
Tajna ruka cvijeće kosi, 

Te ga Bogu u raj nosi, 

Gdje ne venu nikad cvijeci — 
Uvijek žive Božji Sveci! 

S Božje slave Oni sjaju 
1 na zemlji i u raju I 
A ned njima nad sve sjajna 
Ružica se sja otajna 
I plod toga rajskog cvijeta — 

Krist Gospodin svjetlost' svijeta i 


□ □□□ 

Sveti Franjo Asiski. 

Javio se blijeskom zvijezde sjajne, 
Usred noći i oluje bijesne! 
javio se glasom pjesme bajne, 

Štono rajem bolnoj duši bljesne ! 
Javio se, sav svijet zanio je 
Rajskom pjesmom rajske duše svoje ! 

Zrake siplje kroz sve noći crne ! 
Svijetom leti kao mila jeka! 

Tko god k njemu suzne oči svrne, 
Svak se snađe, duši nađe lijeka ! 

On i našoj donio domaji. 

Čim da svoju bolnu djecu raji! 

„Ne ja, ne ja, Krist u meni živi !“ 
Mogao je i on s Pavlom reći. 

Zato mu se, eto sav svijet divi. 

I što dalje, to je Franjo veći! 

Tim životom rađa kruh Anđela ! 

To je život Isusova Tijela ! 

Zvijezdo sjajna, i ja na te gledim 
Brodeć morem ovoga života! 
Pjesmo bajna, želim da te slijedim 
Sve do u raj nebeskih divota! 
Serafinski Oče, zvijezdo ! pjesmo ! 

I pjesama serafinskih česmo ! . . . 


□ □□□ 

Zimsko sunce. 

Davno proljet, doba rajno, 
Minulo je. 

Davno, davno cvijeće bajno 
Uvelo je. 

Lišće žuti, lišće pada 
jedva čujno; 

Zimsku pjesmu vjetar sklada, 
Sklada nujno. 

Bura dtiva, uh strahota, 
Snijegom vije. 

Rekao bi : već života 
Nigdje nije. 

Ali dobra djeca sve to 
Jedva znaju ; 

Igraju se snijegom eto 
i pjevaju ! 

Dobri Bog nam svima nudi 
Tih radosti, 

Na nov život kad nas budi 
Po milosti. 


I sred zime Ljubav sijeva, 
Zemlju giije; 

Ljude grije svih krajeva 
iz Hostije! 


□ DDD 

esnik i Anđeo. 

Gospode nijesam dostojan 
(Matej VIII, 8;. 

Pjesnik. 

Duša moja evo leti 
Crkvi i oltaru, 

De je prati ti, moj sveti 
Anđele čuvaru ! - 

Put je slaba, evo rasta 

Strah me k Bogu svome; 

Ako reče, da mi prašta, 

Žurite se po me ! 

Andjeo. 

Divno djelo — pregršt praha! 

Lice — oči — čelo ! 

Čovjek živi s Božjeg daha — 
Božje remek djelo! 

Krhkom sudu ljudske puti 
Sve se nebo divi! 

Što je čovjek, sam ne sluti — 

Bog u njemu živi! 


Pjesnik. 

Pričaj, pričaj, moj Anđele, 
Riječ mi godi tvoja ! 
Uvijek s Bogom biti žele 
Duša i put moja ! 

Ja ću uz to snivat sanak, 
Sanak rajskih želja, 
Da na zemlji sviće danak 
Vječnoga veselja! 


□ □□□ 

Život za život. 

i. 

Sestrica. 

„Bratstvo — kliču —, ljubav i sloboda! 
„Ova zemlja rajski bit će vrt! 

„Naprijed, braćo, za spas ljudskog roda! 11 — 
Kad nju sreli, grmit stali: „Smrt!“ 

A što ona? Dvije suze proli 
Hrleć dalje. Onih suza bol 
Sve u sebi ljudske ćuti boli, 

Što ih cijela snosi suzna dol. 

Ona čeljad - to su braća njena. 

Za njih ona radi kao mrav. 

Zbog njih njena suze lije zjena 
Žrtvujući za njih život sav. 


29 

II. 

Žrtva ljubavi. 

Svoj je život žrtvovala Bogu, 

Da joj brata od zabluda spasi. 

Na nj misleći suzu proli mnogu. 

Svi života tužni su joj čaši. 

Javili joj: „Dođi — brzo samo ! 
„Bolestan je na smrt. Pita za te!“ 
„Brate!“ vrisnu. vrčem hiti tamo 
Uzdišući bolno : „Brate ! Brate !“ 

Kad je letom rodnoj došla kući, 

Pa kraj brata našla svećenika, 

Cjelov mu je utisnula vrući, 

Kojim nježno prenu bolesnika. 

„Sestro!., živ sam... Novu snagu ćutim! 
„Što sad biva sa mnom sam Bog znade... 
„Živjet ću ti, živjet ću ti — slutim ! — 
„Bolji život živjet ću odsade !“ 


□ □□□ 

Tla zemlji mir! 

i. 

Silan vijor bjesni svijetom. 
Svuda pustoš stvara; 
Djedovinom drma svetom 
Crkve i olt&ra. 

Prop'ast prijeti carstvu snova 
S bijesne te oltije, 

Snova što ih od vijekova 
Čovječanstvo snuje. 

A1 što gledam? Uz to vrijeme 
Dokle bjesni zima, 

Seljak poljem sije sjeme, 

Jer on vjere ima! 

Zima minu! Dol i gora 
Novim lista listom 1 
Bit će bolje 1 Pravda mora 
Slavlje slavit s Kristom'J 


II. 

Bog i čovjek! Vječne luči 
Zemljom titra sjaj ! 

Dan od noći luč — Krist — luči 
I od pakla raj ! 

U tom sjaju čovjek gleda 
Savkoliki svijet! 

Smrt mu prijeti, on se ne da — 
K nebu vije let! 

I kad vene cvijet u gori, 

I kad pada list, 

Klik se pjesme zemljom ori: 

Naš je život Krist! 


□ OOP 


□ □□a 

III. 

Vidiš, kako sunce blista ! 
Vidiš, kako gora lista! 

Vidiš, kako cvijeće cvate ! 

Ele beri, sve je za te ! 

Cvijeće beri, vijence pleti, 
Dobroga se Boga sjeti ! 

Bog naš od nas traži samo, 
Da mu harno srce damo ; 

Pu On odmah. Ljubav sama 
Sve — i sebe daje nama . . . 


□ onu 


Djed i unuk. 

i. 

Kod ognjišta starac sjedi, 

I preda se tužno gledi; 
Vatre nema, drva nema, 
Crna mu se zima sprema. 

Unučića jednog ima, 

Koji danas prvom prima 
Svetotajstvo od oltara — 

I djed toga treba žara . . . 

Iza gora sunce granu,. 
Kadno dijete kući banu, 
Kolibica zasja sjajem, 

Unuk djeda raji rajem ! 


□ □ □ □ 


34 


35 


li. 

Osam samih dana minu, 
Nova radost starcu sinu : 

S unučićem i on, eto, 
Danas primi Tijelo Sveto. 

Odlučili uz to oba, 

Da će tako sve do groba; 
Često hrlit’ na to vrelo, 
Često primat’ Sveto Tijelo. 


□ □□□ 


III. 

Obadva su ove sreće 
Više ljeta brali cvijeće. 
Hraneći se rajskim hljebom 
Uživali raj pod nebom. 

Jedne noći zime ciče, 

Poput glasa mile priče 
Cilik zvonca javio se: 
Svetotajstvo djedu nose. 

Mnogima se uzdah vinu : 
Svetu prima poputninu 
Preko svoga miljenika — 
Unuka mu — svećenika . . . 


□ □□□ 



suncu Lurdskih ruža. 

1 . 

Motreći Lurdsku Djevicu 
Edena svijet se sjeća, 
Adamu gdje bi javljena 
Po Novoj Ženi sreća. 
Odonda svi se vijekovi 
S Njezina sjaju sjaja. 
Kraljicom posta raja 
Evina skromna kći. 

Odsjevi Sunca rajskoga 
Ovdje se sjaju sjajem ; 
Naša je zemlja postala 
Novim zemaljskim rajem ! 
Ele je suznu dolinu 
Minula zdvojna bijeda ; 
Božja smo evo čeda 
Evina djeca mi! 


II. 

Što su ti novi hramovi? 

I još sveđ nove snuju ! 
Poganske štuju bogove, 
Isusa Krista psuju. 

Ali ih ruši s temelja 1 
Kristova Mati sveta : 

Ruši ih Svijetlo svijeta, 
Lurdskih čudesa sjaj ! 

Sumnja li tko o prošlosti ? 
Sadašnjost tu je čudna ! 
Znakove prsta Božjega 
Znanost tuj motri budna! 
Gorda dva vijeka prosvjete 
Motre gdje novi Šavli 
Postaju čudom Pavli 
Vidjev na zemlji raj! 

III. 

Sunce se Božje divilo 
Osmjeha Tvojih sjaju. 

Bezgriješna Lurdska Djevice, 
Novi na zemlji raju ! 

Sunce se s Tvojih osmijeha 
Sveudilj regbi smiješi, 

Evinu djecu tješi, 

Da si im Majkom Ti 1 

Gava je svijetom ponijela 
Lurdskoga miris cvijeća; 

Sada nas svaka ružica 
Ružice Lurdske sjeća. 

Oj! Kad će s Lurdskih osmijeha 
Lica svih ljudi sijevat, 
BezgrjeŠnoj pjesmu pjevat 
Narodi svijeta svi! 

IV. 

Djevičin grade čudesni, 

Edene svih divota, 

Tvoje je sunce Hostija, 

Rajskoga vir života! 

Sunašcu u tom Božjemu 
Pobožne duše gore, 

Rajske se pjesme ore, 

Život se živi svet ! 

Djevičin grade čudesni, 

U suncu Tvojih ruža 
Našem se vijeku bolesnom 
Nebeska pomoć pruža ! 

Pretvori, Lurdska Djevice, 

Dolinu suza rajem, 

Tvojega sunca sjajem 
Obaspi cijeli svijet! 


□ ODO 


ODOD 

^ - ^ 

U SJENI KRIŽA. 

(?=■ ~~ 


Luč života. 

Zima krije sve zemaljsko milje : 
Proljet, ljeto, jesen i obilje! 

Sjeme krije bajno stablo sreće, 

A1 bez žrtve razviti se ne će. 

Sva prosvjeta, s koje sav svijet cvjeta 
Razvija se iz žrtava svijeta. 

Kuće naše sve, da nije žrtve, 

Sve bi bile puste već i mrtve. 

Otac svijetla, Roditelj ljepote 
Čuvao nas duhovne sljepote ; 

Iz vječnosti u vremenu blista 
Luč života — Križ Isusa Krista ! 

Svijet i život, knjiga i pismena 
Pred čovjekom knjiga otvorena 1 
U vremenu da se iz nje uči, 

U vječnosti da je tek dokuči ! 

Knjizi slova crna i malena, 

Ele divna misao je njena ! 

Iz vječnosti u vremenu blista 
Luč života, Križ Isusa Krista ! 

Život ljudski i sva ljudska djela 
Oživljava Božji Sin s raspela ! 

Život vječni ijudsko srce grije, 

Kad njim vlada — zanos od Hostije ! 


□ □□□ 


Dz Goigotu života. 

1 . 

Prva svjetlost 

Prva svjetlost, prva bajna zora 
Zanijela me putem rajskih dvora 
Ponad zipke zrake titrat stale, 

K nebu uzeli ruke dizat male. 

Kad pridošle u životu muke, 
Latile se teškog posla ruke ; 

A! i kad su najtrudnije bile, 

Silile se, da se k nebu krile. 

Dušo moja, ustraj! To nas zovu 
Srodne duše u domaju novu. 
Dižimo se putem križne gore, 

Put taj vodi do u rajske dvore ! 


Genij ljubavi. 


Kad za goru sunce pada. 


Blijedi mjesec milo sjaje, 

Moja majka zaspala je . . . 

U snu srca iz dubine 
Uzdišući; „Sine ! . . sine!" 

Navriješe joj dvije suze vrele . . . 

Ne će — avaj — ne će proći vele — 
Doć će dan 

Majka će mi vječni snivat san . . . 
Tad u noći, 

U samoći, 

Mjesec će mi priču pričat’ milu ; 

Da i u snu smrti same 
Moja majka misli na me 
Neumrle Ljubavi u krilu . . . 


Kad za goru sunce pada, 
Ljudi stan svoj ištu ; 

Ja iz kuće hitam tada 
Hrleć ka grobištu. 

Dugo klečim, molim dugo 
Očeva vrh groba. 

Ostavljam ga — moja tugo 
Već u gluho doba. 

Tuj duboke tajne čitam : 
Smrti — groba — crvi; 

Pa se zorom slađe pitam 
Isusovom krvi . . . 


□ □□□ 


□ □□□ 

-Smrt i život. 

i. 

Jesenja pjesma. 

Lišće žuti, 

Cvijeće vene ; 

Rekao bi, te sve ćuti 
Studen smrtne sjene. 

Žute hvoje, 

Uvenule ruže ; 

K6 da s moje 
Mrtve sreće tuže. 

Kiša sipi ti’ o ti’ o 
Na to mrtvo cvijeće : 

- Ah, tko ne bi suze lio, 

S mrtve ljudske sreće ? 

Al’ mi na dnu duše plamsa plamom, 
Za životom novim želja vruća 
Tješeći me i pred smrti samom, 

Ta bez smrti nema uzkrsnuća !, 


II. " 

U jeseni, kada \ f ene cvijeće . . . 

U jeseni, kada vene cvijeće, 

Zemljom našom Anđeo naš lijeće: 

K svakom cvijetku, netom klone, stupi. 
Da posljednji njegov miris skupi . . . 

Usred zime, kad oblaci gusti 

Nebo zastru . .. onda miris pusti- 

—-Pa i zimi snivamo o cvijeću 

U snu smrti vječnu moireć sreću . . . 


□ □□□ 

111 . 

Zima. 

Zima ... 

Smrću prijeti svima . . . 

Ako cvijetak još gdjekoji miri, 
Ako listak još gdjekoji viri : 

Sve što cvjeta, lista, niče 
Ispred zime dršće ciče , . . 

Zima ... . 

Smrću prijeti svima — — •— 

Zelenoga ali granja 

Žive vjere i ufanja 

Ubit ne će lje 

Ni sve bure i oluje sve ! 

Zima 

Novi život daje čempresima, 

Te se s groblja put nebesa dižu. 
Sveta vjera vjernicima pruža 
Po grobištu tajanstvenih ruža. 
'Vječni život pruža im u Križu. 


IV. 

U bolesti . . . 

Svagdje bijeda. 

Kud god svrnem okom — crna sjeta 
Mrzle baca sjene širom svijeta . . . 
Svagdje leda 

Kuda god mi trudna noga krene — 
Priroda je mrtva, ili vene- 

Suzna doli, 

1 bez cvijeća i bez živih hvoja: 

Mrtvo cvieće, tužna srećo moja, 

Moja boli . . . 

„Sinko, boli — lijek su Božjih ruka...“ 
Dozvan vjerom... slatka mi je muka... 


□ □□□ 


□ □□□ 


Lazare, iziđi napolje i 


Sudnjeg dana za o'iiije. 


Evo sav svijet Bog nam dao 
K6 zrcalo lica svoga, 

Ali grješna duša — jao —■ 

Sve tu vidi osim Boga. 

„Ljudi ! — pisma grme sveta: 
Vidjet ćete Bužjeg Sina, 

Kada dođe na sud svijeta 
Kao sudac vaših čina !“ 

,Prenite se dok je doba !“ 
Kad se grješna gane duša, 
Tad nov Lazar iz svog groba 
Uskrsnuća poklič sluša! . . . 


Sudnjeg dana za oluje 
Morem smrti tko će brpđit’? 
Križnog drva lađa tu je 
Tko se.želi oslobodit’. 

Skrušen grješnik pomoć ište. 
S toga strašnog dršćuć dana, 
Kroz piač spazi utočište. 
Isusovih zaklon rana. 

U toj luci, kraj šupljine, 

Kud protekla krv i voda 
Spustio je u đubijine 
Zadnje 1 sidro sa svog broda . 

Suze. 

i. 

Bura duha . . . 

Bura duha, 

Bura duha, snijegom vije . . . 

Vaj, siroti teško li je — 

I bez ruha i bez kruha- 

Vjetar cvili, .... ii sirote cvile . . . 

. . . Cvileć ištu 
Po grobištu 

Svojih mrtvih majki humke mile?- 

Vihorovi pahuljice bijele 
Na prozore nose — nose —, 

Kao da nam nešto reći žele : 

Za sirote pomoć od nas prose . . . 

H. 

Pjesnikove suze. 

__ Ako ideš pustim šumskim krajem, 
Snijeg kad vije, ciče za studeni : 

Sve ti šapće, kud te volja kreni, 
Nevoljnika bijednih tužnim vajem . . . 

Al’ budućnost, tajanstvenim sjajem, 

Al’ budućnost i svi čari njeni, — 
Žalosnice suze briše zjeni : 

Zima ljude skorim tješi .majem. 

Tada pjesnik pjeva i sokoli . 

Tada pjesnik pjesmu pjeva nade. — 

Ali sade, kadno suznom doli 

Pjesmu sreće proljet pjevat stade, 

A sirote sveđer snose boli, 

Pjesnik s njima suze roni sade 


DDDD 


DODO 

III. 

Suze cvijeća. 

Kad okopniš, pahuljice snježna, 

Pod sunašcem premaljetnih dana, 

I na krovu bijednih sirotana; 

Pohrlit ćeš potočićem, nježna; 

Prolazit ćeš krajevima cvjetnim, 
Krajevima veselim i sretnim . . . 

Al’ ti nemoj tuđe mutit sreće: 

Nemoj pričat zimske priče one . . . 

. . . Zimske priče —- uzdisaje bone, — 
Jer bi tudijer uvenulo cvijeće . . . 

Ko što evo, s tužne uspomene, 

Mladost moja u svem cvijetu vene . . . 

Nemoj, nemoj tuđe mutit sreće : 

Nemoj pričat zimske priče one . . . 

. . . Zimske priče — uzdisaje bone ; 
Proljet štedi, bajno štedi cvijeće . . . 

-Al’ što velim?... a ta rosa što je, 

Nego suze cvijeća, s priče tvoje? . . . 


IV. 

Posljednji dragulj. 

Ah, tko li bi 
Nebrojene izbrojio jade 
Siromaškoj u kolibi 
Sto ih sve imade? . . , 

Tuj se krvlju iice znoji _ 

Bijedni moji — 

Za koricu suha 

Crna kruha-- 

I toga su, jadni, 

Često gladni-— 

Šio ih tješi, da ne klonu, 

Te im, usto, dušu raji bonu : 

To je slika — 

Golgodskoga Mučenika . . . 

• .. Otme Ii je tkogod — sve im ote 
To je zadnji dragulj u sirote-- 


□ □□□ 


□ □□□ 

V. 

Duga. 

Čuješ, kako strašno huji, 

Kao vjetar u oluji? 

To su, znadi, suze one, 

Gorke suze, što ih rone 
Nevoljnici svijetom svuđi, 

A s nepravde ljudi. 

S gnjeva 

Sa svih strana neprestance sijeva 
S bijesa 

S temelja se, regbi, zemlja stresa. 

Ali duge eno bajne 
Preko suzne doli: 

Suze to su svetotajne, 

Što ih Isus proli . . . 


□ □UD 

VI. 

Ljubice. 

Gdje siroti, usred zime ljute, 
Noge stanu, gorke sune kanu, 
Ljubičice mile cvatu tute 
Koncem zime i u proljet ranu. 

Ljubica se miris svijetu mili, 
Ko da govor tijeh suza sluša; 
Kao da se tim mirisom krili 
Molitvica sirotinjskih duša. 

Hrastovima vihor grane lama, 
Ljubičice podno hrasna štedi ; 
Silniku je Bog strahota sama, 
Na sirote milostivo gledi 


□ □OD 

VII. 

Zimska pjesma. 

Suznim sam okom gledao 
Žalosna sirotana, 

Gdjeno se gorom verao 
Zimskoga jednoga dana. 

Hridi bi suzu smamio 
Izrazom lica blijeda. 

Pogledom sjetnim, odorom — 
Ko da mu majkom bijeda. 

Ciče sred zime — žalostan — 
Kamogod pogied svrne, 

Tužne tek gleda prizore, 

Na svaki pogled trne. 

AF . . ■ nešto sluša pozorno: 
Seoski mladi ljudi, 

Tu negdje blizu pjevaju . . . 
Sluša ih te se čudi! 

Ne može pojmit’ otkle im 
Ushitno to veselje, 

U ovo doba žalosno, 

Kraj ove bijede velje. 

„Oj! što je zima lednija, 
Snjegovi što su veći — 
Pjevaju : mi se nadamo 
Sve ljepšoj ljetnoj sreći 1“ 

Bijednik se prenu nenadno, 
Crna ga sjeta-minu, 

Sjeti se dragog Isusa, 

Licem mu sreća sinu! 

Seosku spaziv crkvicu 
Uđe, da vruće moli 
Onoga svojim bolima 
Koji sve liječi boli. 


□ □□□ 


VIII. 

Hvala Bogu! 

Sve ga gledim — starca — gdjeno 
Teškom kopa kukom, 

Gorke uz to suze eno 
Suhom briše rukom. 

Uspomenom bit će da je 
Dirnuo u rane, 

Ljute rane, teške vaje, 

Te mu gorče dane. 

S njime opće u toj sjeti 
One drage žrtve : 

Sad se mrtve žene sjeti 
Sada djece mrtve. 

Još najlakše odolijeva 
Teškom bolu svojem, 

Djedovinu kad polijevž 
Mučeničkim znojem. 

Često mu se usto vine 
A uz suzu mnogu 
Bolnog srca iz dubine 
Uzdah : Hvala Bogu ! 


Onda mišlju, čežnjom vrelom 
Za crkvicom hlepi, 

Isusovim gdje se Tijelom 
Svakog jutra krijepi. 


□ □□□ 

Ha kušnji- 

!. 

Danak sviće, bajna proljet cvjeta. 
Djevojčica perivojem seta. 

Svuda radost i veselje sijeva, 

Ona slatko u svom raju pjeva i 
Ona pjeva, ali ne zna mlađa, 

Da bi skoro moglo biti jada. 

Oblačići ružičasti, mili 
S kojihno se blagi lahor krili 
Stvoriti se mogu u oblake. 

U oblake i vjetrove jake ; 

Vijor može jednim samim trenom 
Satrt cvijeće perivoju njenom. 

Danak sviće, bajna proljet cvjeta, 
Djevojčica perivojem šeta. 

Proljet cvjeta, ali mnoge sjeća 
Mrtve sreće, uveloga cvijeća. 
Tješimo se: Samo križno cvijeće 
Plodom rađa neumrle sreće ! . . . 


II. 

Dobra, lijepa mlada, 

Ali strada. 

Prije — ljudi vele — 

U tom đoniti 
Njezinomu 

Kao da se bile sve radosti srele ! 

Ali sada — ■ 

Baš je mnogo jada. 

Milog druga, anđela dobrote 
Smrt joj ote. 

1 jedinca — nova rano ljuta — 

Malo za tim otela joj kruta. 

Sad je sama. 

Slomljena od boli 

Pred propelom Isusovim moli, 

A nadvoru, gdje je noć i tama, 

Vjetar bjesni: Duhovi se hudi 
Srde — valjda— s dobrih djela ljudi! 

Kad bijes bjesni takovih strahota, 
Kad sve vjetar selom svijeće trne. 
Put crkvice ona pogled svrne. 

Gdje luč gori njezina života . . . 


□ □□□ 

Otajstvena ruža. 

Stani trenom! Evo, brate: 
Divnu imam ružu za te ! 

Kad si ono — davno veće, 
Kad si prvo brao cvijeće, 

Stavio si na podnožje 
ispod kipa Majke Božje, 

Ružu, koja i sad cvate: 

Majka Božja misli na te! 

* 

Na te misli pa te zove 
K stolu gozbe Isusove ! 


□ □□□ 


SVETA GRUDA. 

Naše zlato zakopano. 

Što ti strani ljudi kod nas ištu? . . . 
Tuđin znade, 

Kolibica naših u skrovištu 
Da iraade, 

Moja rano. 

Blago zakopano 1 . . . 

Iz rudnika naših gora 
Mnogi dragulj — pera, dlijeta, kista — 
Sred vilinskih inostranskih dvora 
Divno blista! . . . 

.. . Stranci kod nas blago naše ištu !.., 
Tuđin znade, 

Kolibica naših u skrovištu 
Da imađe, 

Moja rano. 

Blago zakopano ! . . . 

Ali s Učke vapaj vinuo se! . . . 

. . . Kao da ga vile nose, 

Sve hrvatske gore 
Vapajem se ovim ore : 

„ . . . Ustanimo 


Listom za to 
Da spasimo 
Svoje zlato * 
Za majčinu k 

U tu svhu di 
Sva domaja j 
Apostola svoj 


:runu svetu ! . . . 

čnu iznad svega 
ednu pravi četu 
i ih ispod stijega 


□ □□□ 


Pjesma mladih Istrana. 

Roditelji dragi, sto vam hvala 
Na životu našem ! Ali škola 
„Družbe" naših svetih apostola 
Novi nam je znanjem život dala! 

Ele i njoj hvala, ko i vama. 

Jer je ona drugom majkom nama! 

Zar se može pravim zvat životom, 
Kada koji svoje ne zna ime ? 

A u nas se mnogi diče time — 
Bezimenom grdnom tom strahotom. 
Istra kćerka, Hrvatska je mati : 

Mi smo mladi istarski Hrvati! 

„Družbo" dična, naša „Družbo“ sveta, 
Mila školo, prosvjetni naš hrame, — 
Svijetlom znanja raspršajte tame, 
Raspršajte tame dugih ljeta! 

Slavne naše povjesnice jeka 
Slavu će vam pjevat navijek vijeka ! 

Vaše žrtve — nove žrtve ištu . . . 

A mi ćemo braneći svom rodu 
Svetu vjeru, jezik i slobodu — 

Biti uvijek prvi na bojištu ! 

Sve primismo, sve ćemo vam dati ! 
Još smo mladi, ali smo Hrvati! 


Plitvička jezera. 

„Na ročište ! 

Plitvičke vas zovu vile !“ 

Hrvatica vila ište 
Po Hrvatskoj svoje druge mile. 

Oj, da vile po svem svijetu ištu 
Zgodno mjesto ljetujem boravištu 
Nigdje ne bi 

Ljepšeg raja mogle naći sebi! 
Zato svakog ljeta, 

Kada proljet cvjeta : 

„Na ročište ! 

Plitvičke vas zovu vile !“ 

Hrvatica vila ište 
Po Hrvatskoj svoje druge mile ! 

Jezera se naokolo sviju 
Čarne gore sve u vijence viju ! 
Deder, druže, popnimo se gore 
Te vilinske razgledati dvore; 
Rajska slasti i milino ! 

Tuj sve rajskim sjajem sijeva, 

I sve pjeva : 

„Lijepa naša domovino !“ 



70 


Aii pjesmi nečuvenoj, novoj 
Divii ćeš se, kad ti vile stanu 
Uzvišivat — sličnu vodi ovoj — 
Narodnu nam dušu Bogom danu ! 


Vodo! vodo ! moja kadno duša 
Tajanstvenu ovu pjesmu sluša — 

Sva se topi od miline ! 

Pa sad leti gore — gore, 

A sad roni u to divno more — 

Tvoje u dubine ! . . . 

. . . A ta boja 
Čarna tvoja 

Sto se tako divno blista, 

Te još nije našla kista, 

Da je vjerno snimi . . . 

Svih Hrvata vrući pozdrav primi! 

Tu ću boju usred srca nosit’, 

Pred svim svijetom njom ću se ponćsit’I 
Ta je boja najljepša nam dika : 
Narodne nam osebnosti slika ! 


Sa jezera divne boje 

Nestalo je- 

-Tminast obiak nebom leti 

Te olujom prijeti- 

Sijeva — grmi — sve se gore tresu — 

„ , . . Neka sijeva! 

Hrvatica vila pjeva : 

„Sve oluje prolazne su ! . , . 

. . . Tim će ljepša sutra s ovih voda 
Blistat slika nebeskoga svoda! . . 


□ □□□ 


--Ama što je ovo sada 

Iznenada ?- 

Čuvari domaćeg ognjišta. 

(K otkupu kninske tvrđave). 

Da se mogu kninske javit stijene 
Pričajući svoje uspomene ! . . . 
Ospomene zgoda mnogobrojnih, 
Zgoda svojih i nezgoda bojnih ! . . , 
Ai ko ova nijedna još tako 
Potresla ih nije tako jako . . . 

Noć je crna, burna, noć olujna . , . 
Tutnjava je gromova tek čujna, 

Al sve jače s desna, s lijeva, 

Munja sijeva, 

Tutnji grom ... 

Počelo je silom svom ! . . . 

Eno — eno, kada munja sine, 

Eno vile, majčin sine, 

S dinarskih visina 
Vije let put Knina . . . 

Ponad kninske tvrđave je veće . . 
Nad njom lijeće 
Vapijući iza svega glasa : 

_Ah, sudbine krute ! . . . 
i bez krvi i bez borbe ljute 
Tuđim plijenom skoro biti ćete, 

Vi hrvatske uspomene svete . . .“ 
Potresla se tvrđava s užasa — — — 

-Duh hrvatskih pradjedova 

Prosvjeduje ršumom gromova 

I oluje. 

Neka sav svijet čuje —- 

A Hrvate da iza sna prene, 

Neka uvijek budni stoje 
Na braniku domovine svoje 
Premilene —- 

Kao da se opet netko javi . . . 

II je vjetar? . . . Nije. Glas je pravi. .. 
Ali grmi kao grom ! 

Sav hrvatski odjekuje dom : 

„ ... To je spomen djedovske nam slave! 
Ne dajmo ga, 

Ako znate Boga, 

Dok nam žive na ramenu glave ! . . .“ 
Noć je crna, ne znaš pravo šta je . . . 
Al si stalan: borba užasna je — — — 


6 

Strašna noći ! . . , 

Sam Bog znade, kako li ćeš proći — ■ 

* 

# * 

Hrvatima dokle geslom bude: 

„Božja slava 
I hrvatska prava ! 

Bog će vojska pratiti ih svude ! . . . 

-— Božja pomoć sinu ? 

Noć olujna minu! . , . 

Vila pjeva junacima hrlim — 
Kninskim pjeva franjevcima vrlim ; 

» • • , Pobijediste časno ! 

Pronijet ću vam diku rodom glasno!.. 


□ QDQ 


UZORI 

1 . 

Đr. Antun iMahnić. 

. . . Pred raj od raskošja postavi heruha 
s mačem platnenim i koji se vijaše tamo i 
amo, da čuva put k drvetu od života. 

/. Knjiga Mojsijeva. gl. 3. 

Trgao je mač platneni ] 

, Kao herub s vrata raja 
- U noć vitla — gle! 

Mačem vitla, glasom grmi : 

„Bog vas zove i domaja! 

Kud lutate sve?“ 

Bog je dao, izveo nas 
Iz strašnijeh, smrtnih tama 
Toga mača sjaj! 

Dobri Bože, korak dalje 
Čekala nas propast sama, 

Smrti gorak vaj . . . 

Krik: „ Več luči /“ prenuo nas, 

Pa nam kaže Sunce sjajno, 

Štono grije svijet; 

Sve se budi na nov život; 

Hvoje bujne, cvijeće bajno — 

Život zdrav i svet! 

II. 

Dr. Josip Stadler. 

Oj duše moje hramom, gdje gori srce moje 
1 k Bogu diže let, 

Moj narod smjestio je sve redom dike svoje, 
Sav vrta svoga cvijet I 

Sred hrama duše moje, med inim likovima, 
Sve dika mojih oj ! 

Med mojim uzorima oj divan lik tuj ima, 
A to je — Stadler moj! 

S oltara srca moga za iskrom iskra frca 
1 želim dušom svom, 

Sav narod moj da plane sa Stadlerova srca 
Za oltar i za dom! 


DDDC 


Anđeli, 

(Nevinoj hrvatskoj dječici — na srce.) 

Nova gorom lista hvoja, 

Novo poljem cvate cvijeće ; 
Nova proljet nove sreće — 

Vi ste, djeco moja! . . - 

Dušice vam nevine i čiste 
Boga ljube i domaju, 

Taticu i maju: 

Anđeli ste! . 



Za stvar Božju i hrvatsku 
Posredujte, djeco mila, 

Vesela vam majka bila ! — 

Za Čast Božju i za ljubav bratsku 
Posredujte svojih kod otaca, — 

_ _ Anđeli ste njihovih srdaca !... 


□ □□□ 

Zadnji zvuci. 

i. 

Na rođenoj grudi. 

Zavičaju, mila gruda tvoja. 

Svaki njezin cvijet. 

Tvoje gore svaka hvoja 

Za me Ima, što sav nema svijet! 

I te hvoje i to bajno cvijeće 
Sve me sjeća moje prve sreće i 

Zavičaju, sreću iskali’svijetom, 

.Ali tuđi sjaj — 

Tuđe cvijeće miriše mi sjetom. 

Što svijet nema za me ti mi daj ! 
Tvoje ruže moje grudi raje, 

Na tvom groblju Križ se ljepše sjaje ! 


ii. 

Od svih majki ponajbolja mati. 

Od svih majki ponajbolja mati 
Djecu svoju preko groba prati. 

Po grobištu ona goji cvijeće, 

Po grobištu ona pali svijeće. 

Na grobištu smrtnih sred trahots 
Ona diže sveti hram života. 

U njem pali, usred smrtnih tama, 
Vječno svijetlo nebeskoga plama. 

Tud sa zemlje k vječnom Ocu hrle 
Dobra djeca Majke neumrle! 


□ D DD 


□ □OD 



Moja pjesma, 

i. 

Mlada ljeta, 

Mlada ljeta, 

Željna leta! 

Tko da mi vas drži i primiri 
U školi života 

Pa vam puti put nebesa želje, 

Dok je vani 
Na poljani 
Ta divota, 

Radost i veselje: 

Cvijeće i leptiri ? . . 

Ali, moji prijatelji mladi, 

Nije — znate — zlato sve što sja ! 
Tudijer bi vas mogli snaći jadi: 

Ispod cvijeća često ponor zja- 

— — Ti im, pjesmo, Božje Riječi žarom 
Budi .. . drugim anđelom čuvarom !... 
Prijegora ih putem brižno vodi — 
Putem Križa — svijetlu i slobćdi i 


□ ODO 

II. 

Gore srca! 

Mladi druže ! 

Guste magle, što nas kruže 
Duše truju . . . Ele zato, 

Moje zlato, 

Ovih slušaj mojih glas pjesama: 

Gore srca iz tih smrtnih tama! 

Mladi brate ! — 

A1 ti plačeš ... ii već tvoje 
Mlado srce ranjeno je? . . . 

Nemoj zdvajat . . . Evo lijeka za te: 
Moja pjesma, iskra Božjeg dara 
Isusova titra kraj oltara ! . . . 







Zlatareva zlatarnica. 

Pjevali smo svi u proljet ranu, 
Pjevali smo — jedan beruć cvijeće. 
Pjevali smo — drugi noseć granu : 
„Savit ćemo majci vijenac sreće !“ 
Blago majci u toj lijepoj nadi 
Nada majci gorke dane sladi! 

Sjećajmo se uvijek obećanja! 

I majčina sjećajmo se mlijeka! 

Puna žive vjere i ufanja 
Hrvatska nas mila majka čeka! 
Dobra djeca majci krunu prave — 
Živu krunu ponajljepše slave ! 

4 " 

% % 

Gdje još ima žive dječje vjere, 
Mlada srca gdje su — trajno mlada, 
Dječjim žarom gdje se cvijeće bere: 
Tuaijer sijeva divne sreće nada! — 
— Zlatareva zlatarnica tu je, 
Majčina se u njoj kruna kuje . . . 


XAYRSNJA PJESMA. 

Sad kliknimo Kristu, 
Svi kliknimo sada: 

Nek živi, nek vlada 
Sa prijestolja svog! 

Nek živi Krist Bog I 

Svi kliknimo Kristu, 
Tom vrutku divote. 
Tom suncu života : 

Sa pr-ijestola svog 
Nek vlada Krist Bog! 

